Mette-Marit: - Kygo er magisk
Kygo er for lengst et stort navn internasjonalt, men det er grunn til å tro at elektronikastjernen vil huske onsdag 17. desember 2014 på norsk jord en stund. Oslo Spektrum var utsolgt, og det for en artist som slapp sin første singel på stort selskap for to uker siden. (Den topper VG-lista.) I forbindelse med konserten, som får terningkast 4 av VGs anmelder, ble det også arrangert et møte backstage - mellom bergensgutten og kronprinsesse Mette-Marit, som også hadde med seg sønnen Marius. Mette-Marit er fra før ikke ukjent med Kygos musikkstil. Hun var blant annet en ivrig gjest på Quartfestivalen i Kristiansand, som hadde en sterk elektronisk profil. - Det var en veldig hyggelig overraskelse at hun kom på konserten og likte musikken min, sier Kygo i en kort kommentar. I morgentimene onsdag er han på vei til Danmark med privatfly, for konserter i Århus og København. Hans pågående europaturné er utsolgt. Hvor stor pris Mette-Marit satte pris på showet, kommer tydelig frem på Twitter: I think @KygoMusic must be one of Norways most amazing exports these days. We just witnessed pure #musicmagic http://t.co/HZvi5Z8g5m - HRH Mette-Marit (@CrownPrincessMM)17.12.14, 11:25
Kyrre Gørvell-Dahll (23), bedre kjent som Kygo, nøyde seg ikke med å fylle Oslo Spektrum. Han fikk kongelig besøk og skryt også.